Na osnovu člana 47 stav 2 Zakona o lobiranju („Službeni list CG“, broj 54/24), Ministarstvo pravde donijelo je

**PRAVILNIK O** **IZGLEDU I SADRŽAJU OBRASCA OBAVJEŠTENJA O SUMNJI NA POSTOJANJE NEDOZVOLJENOG LOBIRANJA**

**Član 1**

Ovim pravilnikom propisuju se izgled i sadržaj obrasca obavještenja o sumnji na postojanje nedozvoljenog lobiranja.

**Član 2**

Obavještenje o sumnji na postojanje nedozvoljenog lobiranja sadrži:

1. ime i prezime lobiste, odnosno naziv pravnog lica koje obavlja djelatnost lobiranja za koje postoji sumnja da se bavi nedozvoljenim lobiranjem;
2. naziv zakona, drugog propisa ili akta koji je predmet lobiranja;
3. vrstu nedozvoljenog lobiranja iz člana 46 Zakona o lobiranju;
4. druge bitne informacije, odnosno detaljan opis nedozvoljenog lobiranja;
5. podatke o lobiranom licu koje je sačinilo obavještenje (ime i prezime, funkcija ili zvanje i naziv organa vlasti u kojem je zaposleno);
6. mjesto i datum sačinjavanja obavještenja; i
7. potpis lobiranog lica.

 Obavještenje o sumnji na postojanje nedozvoljenog lobiranja dato je na obrascu koji je sastavni dio ovog pravilnika.

**Član 3**

 Ovaj pravilnik stupa na snagu osmog dana od dana objavljivanja u "Službenom listu Crne Gore".

Broj:

Podgorica, \_\_\_\_\_\_\_\_\_\_ 2024. godine

Ministar,

mr Bojan Božović

**Obavještenje o sumnji na postojanje nedozvoljenog lobiranja**

|  |  |  |
| --- | --- | --- |
| 1. | Ime i prezime lobiste / naziv pravnog lica koje obavlja djelatnost lobiranja za koje postoji sumnja da se bavi nedozvoljenim lobiranjem: |  |
| 2. | Naziv zakona, drugog propisa ili akta koji je predmet lobiranja |  |
| 3. | Vrsta nedozvoljenog lobiranja (označiti) |[ ]  Lobista/pravno lice koje obavlja djelatnost lobiranja suprotno Zakonu o lobiranju |
|  |  |[ ]  Lobiranje obavlja fizičko ili pravno lice koje nije upisano, odnosno koje je izbrisano iz registra lobista |
|  |  |[ ]  Lobiranje obavlja u ime nepoznatog naručioca lobiranja, odnosno naručioca lobiranja o kojem su dati neistiniti podaci |
|  |  |[ ]  Lobiranje obavlja lice iz člana 15 stav 1 Zakona o lobiranju |
|  |  |[ ]  Lobiranje obavlja povezano lice sa lobiranim licem |
| 4. | Druge bitne informacije/Detaljan opis nedozvoljenog lobiranja |  |

5. Podaci o lobiranom licu koje je sačinilo obavještenje

Ime i prezime:

Funkcija/zvanje:

Naziv organa vlasti u kojem je zaposlen/a:

Mjesto i datum sačinjavanja obavještenjaPotpis lobiranog lica

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_